

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR REGJISTRIMIN E Z.VASIL BEDINAJ SI KANDIDAT I PROPOZUAR NGA ZGJEDHËSIT PËR KRYETAR TË BASHKISË VLORË, PËR ZGJEDHJET PËR ORGANET E QEVERISJES VENDORE TË DATËS 21 QERSHOR 2015**

Komisioni Qendror i Zgjedhjeve në mbledhjen e datës 06.05.2015, me pjesëmarrjen e:

Lefterije LUZI- Kryetare

Denar BIBA- Zv/Kryetar

Edlira JORGAQI- Anëtare

Gëzim VELESHNJA- Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**OBJEKT:** Për regjistrimin e z. Vasil Bedinaj si kandidat i propozuar nga zgjedhësit për kryetar të Bashkisë Vlorë, për zgjedhjet për Organet e Qeverisjes Vendore të vitit 2015.

**BAZA LIGJORE :** Neni 23, pika 1, germa a, neni 67, pika 3,neni 70, pika 4i ligjit nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e të pranishmëve

**VËREN**

Presidenti i Republikës, në mbështetje të nenit 92, shkronja “gj”, dhe nenin 93 të Kushtetutës së Republikës së Shqipërisë, si dhe të nenit 9, paragrafi 1, të ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar, me Dekretin nr.8844, datë 15.12.2014, ka caktuar datën 21.06.2015, për zhvillimin e Zgjedhjeve për Organet e Qeverisjes Vendore.

Komiteti Nismëtar i regjistruar në KQZ me vendimin nr. 80, datë 4.04.2015 për paraqitjen e kandidatit të propozuar nga zgjedhësit z. Vasil Bedinaj ka paraqitur pranë Komisionit Qendror të Zgjedhjeve kërkesën dhe dokumentacionin përkatës për regjistrimin e tij si kandidat i propozuar nga zgjedhësit për Kryetar të Bashkisë Vlorë.

Dokumentacioni i paraqitur nga Komiteti Nismëtar për regjistrimin si kandidat i propozuar nga zgjedhësit për Kryetar të Bashkisë Vlorë z. Vasil Bedinaj, për zgjedhjet për organet e qeverisjes vendore të datës 21 qershor 2015, respekton afatin kohor të parashikuar në pikën 1 të nenit 70 të Kodit Zgjedhor, të ndryshuar. Në bazë të nenit 67, pika 3, KQZ duhet të rregjistrojë kandidatët për kryetar apo për Këshillin e Bashkisë Vlorë, pasi Bashkia Vlorë, administrohet nga më shumë se një KZAZ.

Dokumentacioni i kandidimit i depozituar përmban:

* Kërkesa e Komitetit Nismëtar për regjistrim si kandidat i propozuar nga zgjedhësit, për kryetarin e bashkisë Vlorë.
* Deklarata e kandidatit.
* Lista e 1% të zgjedhësve të Bashkisë Vlorë që mbështesin kandidatin së bashku me kopje të dokumentit të identifikimit, të nënshkruar prej tyre.
* Certifikatën personale të kandidatit.

Në mbështetje të nenit 71, pika 3 administrata e KQZ-së, verifikoi nënshkrimet e zgjedhësve në listën e zgjedhësve të Bashkisë Vlorë të cilët mbështesin kandidatin e propozuar nga zgjedhësit Z. Vasil Bedinaj si dhe hartoi dhe i paraqiti KQZ-së për shqyrtim raportin e detajuar në lidhje për mangësitë e konstatuara.

Në mbledhjen e datës 06.05.2015, Komisioni Qendror i Zgjedhjeve, pasi shqyrtoi raportin e përgatitur nga administrata mbi mangësitë e konstatuara,në lidhje me verifikimin e nënshkrimeve të depozituara nga zgjedhësit mbështetës dhe konstatoi se numri i zgjedhësve që kanë nënshkruar në listën mbështetëse duke përjashtuar numrin e nënshkrimeve të parregullta është përsëri më i madh se numri minimal i kërkuar në bazë të nenit 70, pika 3 të Kodit Zgjedhor, për nënshkrimet, vendosi pranimin e listave mbështetëse të paraqitura nga Grupi Nismëtar.

Komisioni Qendror i Zgjedhjeve, pas verifikimeve përkatëse të kërkesës dhe dokumentacionit në tërësi të paraqitur nga Komiteti Nismëtar për regjistrimin si kandidat i propozuar nga zgjedhësit për Kryetar të Bashkisë Vlorë z. Vasil Bedinaj, për zgjedhjet për Organet e Qeverisjes Vendore të datës 21 qershor 2015, konstatoi se dokumentacioni i paraqitur është në përputhje me kriteret e përcaktuara në nenin 70, të ligjit Nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar,

**PËR KËTO ARSYE:**

Komisioni Qendror i Zgjedhjeve mbështetur në nenin 23, pika 1, germa a neni 67, pika 3, neni 70, pika 1, 2 dhe 3, të Ligjit nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar,

**VENDOSI**

1. Të regjistroi z. Vasil Laver Bedinaj si kandidat i propozuar nga zgjedhësit për kryetar

të bashkisë Vlorë, për zgjedhjet për organet e qeverisjes vendore të datës 21

qershor 2015.

1. Ky vendim hyn ne fuqi menjëherë.
2. Kundër këtij vendimi mund të bëhet ankim në Kolegjin Zgjedhor pranë Gjykatës së

Apelit Tiranë, brenda 5 ditëve nga shpallja e tij.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**